31995R2315
L 233/70
JURNALUL OFÍCIAL AL UNIUNII EUROPENE
REGULAMENTUL (CE) NR. 2315/95 AL COMISIEI
din 29 septembrie 1995
de stabilire a normelor de aplicare a restituirilor la export pentru anumite tipuri de zahăr cuprinse în organizarea comună a piețelor în sectorul zahărului, folosite la anumite produse prelucrate pe bază de fructe și legume
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 426/86 al Consiliului din 24 februarie 1986 privind organizarea comună a pieței în sectorul produselor prelucrate pe bază de fructe și legume (1), modificat ultima dată de Regulamentul (CE) nr. 2314/95 al Comisiei (2), în special articolul 13 alineatul (8), articolul 14 alineatul (5) și articolul 14a alineatul (7),
întrucât, în conformitate cu articolul 13 alineatul (4) din Regulamentul (CEE) nr. 426/86, pentru acordarea unei restituiri este necesară o licență de export;
întrucât Regulamentul (CEE) nr. 3719/88 al Comisiei (3), modificat ultima dată de Regulamentul (CE) nr. 2137/95 (4), stabilește normele de aplicare a sistemului de licențe de import și export și de certificate de stabilire în avans a restituirilor pentru produsele agricole;
întrucât Regulamentul (CEE) nr. 3846/87 al Comisiei (5), modificat ultima dată de Regulamentul (CE) nr. 1628/95 (6), stabilește o nomenclatură a produselor agricole pentru restituirile la export;
întrucât Regulamentul (CEE) nr. 3665/87 al Comisiei (7), modificat ultima dată de Regulamentul (CE) nr. 1384/95 (8), stabilește normele comune de aplicare a sistemului de restituiri la export pentru produsele agricole; întrucât aceste norme trebuie completate cu norme specifice privind anumite tipuri de zahăr cuprinse în organizarea comună a piețelor în sectorul zahărului, folosite la anumite produse prelucrate pe bază de fructe și legume;
întrucât, în temeiul articolului 13 alineatul (1) din Regulamentul (CEE) nr. 426/86, restituirile trebuie stabilite având în vedere limitele care decurg din acordurile încheiate în conformitate cu dispozițiile articolului 228 din Tratat;
întrucât, ținând cont de acest lucru și pentru a preveni denaturarea concurenței, sistemul de restituiri la export pentru anumite tipuri de zahăr cuprinse în organizarea comună a piețelor în sectorul zahărului, folosite în produsele prelucrate pe bază de fructe și legume, ar trebui aliniat la sistemul prevăzut în Regulamentul (CE) nr. 1464/95 al Comisiei din 27 iunie 1995 privind normele speciale de aplicare a sistemului de licențe de import și export în sectorul zahărului (9), modificat ultima dată de Regulamentul (CE) nr. 2136/95 (10) și de Regulamentul (CE) nr. 2135/95 al Comisiei din 7 septembrie 1995 de stabilire a normelor de aplicare cu privire la acordarea restituirilor la export în sectorul zahărului (11);
întrucât ar trebui să se prevadă ca licențele să aibă un termen mai mare de valabilitate decât cel stabilit pentru zahărul în stare nealterată;
întrucât, conform Regulamentului (CEE) nr. 426/86, statele membre trebuie să verifice corectitudinea declarațiilor referitoare la cantitățile de zahăr folosite în procesul de producție; întrucât, pentru a garanta buna funcționare a sistemului, este necesar să fie verificat un procent de minimum 5 % din declarații;
întrucât măsurile prevăzute în prezentul regulament sunt în conformitate cu avizul Comitetului de gestionare a produselor prelucrate pe bază de fructe și legume,
ADOPTĂ PREZENTUL REGULAMENT:
Articolul 1
Restituirea la export se poate acorda pentru zahăr alb și zahăr brut care intră în categoria codului NC 1701, pentru izoglucoză care intră în categoria codurilor NC 1702 40 10, 1702 60 10 și 1702 90 30 și sirop de sfeclă de zahăr și trestie de zahăr care intră în categoria codului NC 1702 90 99 folosite în produsele prezentate în articolul 1 alineatul (1) litera (b) din Regulamentul (CEE) nr. 426/86.
Articolul 2
(1) Pentru produsele prevăzute în articolul 1, dispozițiile Regulamentelor (CE) nr. 1464/95 și 2135/95 trebuie aplicate.
Cu toate acestea, în scopul aplicării prezentului regulament:
(a)
cuvintele „a treia lună” din articolul 6 alineatul (3) din Regulamentul (CE) nr. 1464/95 se înlocuiesc cu cuvintele „a patra lună”;
(b)
cererile de acordare a licenței și licența din secțiunea 20 trebuie să conțină una dintre următoarele indicații:
-
„Azúcar utilizado en uno o varios productos enumerados en la letra b) del apartado 1 del artículo 1 del Reglamento (CEE) no 426/86”,
-
„Sukker anvendt i et eller flere af de produkter, der er nævnt i artikel 1, stk. 1, litra b), i forordning (EØF) nr. 426/86”,
-
„Zucker, einem oder mehreren der in Artikel 1 Absatz 1 Buchstabe b) der Verordnung (EWG) Nr. 426/86 genannten Erzeugnissen zugesetzt”,
-
„Ζάχαρη που χρησιμοποιείται σε ένα ή περισσότερα των προϊόντων που απαριθμούνται στο άρθρο 1 παράγραφος 1 στοιχείο β) του κανονισμού (ΕΟΚ) αριθ. 426/86”,
-
„Sugar used in one or more products as listed in Article 1 (1) (b) of Regulation (EEC) No 426/86”,
-
„Sucre mis en œuvre dans un ou plusieurs produits énumérés à l'article 1er paragraphe 1 point b) du règlement (CEE) no 426/86”,
-
„Zucchero incorporato in uno o più prodotti di cui all'articolo 1, paragrafo 1, lettera b) del regolamento (CEE) n. 426/86”,
-
„Suiker, verwerkt in een of meer van de in artikel 1, lid 1, onder b), van Verordening (EEG) nr. 426/86 genoemde produkten”,
-
„Açúcar utilizado num ou mais produtos enumerados no n.o 1, alínea b), do artigo 1.o do Regulamento (CEE) n.o 426/86”,
-
„Yhdessä tai useammassa asetuksen (ETY) N:o 426/86 1 artiklan 1 kohdan b alakohdassa luetellussa tuotteessa käytetty sokeri”,
-
„Socker som tillsätts i en eller flera av produkterna i artikel 1.1 b i förordning (EEG) nr 426/86”.
(2) Acordarea unei restituiri în conformitate cu prezentul regulament exclude acordarea unei restituiri în conformitate cu Regulamentul (CE) nr. 1429/95 al Comisiei (12) privind normele de aplicare a restituirilor la export în sectorul produselor prelucrate pe bază de fructe și legume, cu excepția restituirilor acordate pentru adaosuri de zahăr.
Articolul 3
Autoritățile de resort din statele membre verifică pe un eșantion format din cel puțin 5 % din declarații, selectat pe baza unei analize de risc, exactitatea declarațiilor prevăzute în articolul 14a alineatul (3) din Regulamentul (CEE) nr. 426/86. Această verificare se face pe baza evidenței „materiilor de producție” ținute de producător.
Articolul 4
Prezentul regulament intră în vigoare la 1 octombrie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 septembrie 1995.